Diari Oficial de la Generalitat Valenciana


Sumari del DOGV 7134, del 18-10-2013 (2013/9878)

Bases del concurs per a la provisió definitiva d'un lloc de cap de Servici de Contractació i Patrimoni.
-------------------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/9878


Data del document
:   11-10-2013

Organisme emissor
:   Ajuntament de Gandia

Tipus de document
:   Anunci

Anàlisi jurídica

 Descriptors 

:   * Gandia
    * concurs administratiu

Bases del concurs per a la provisió definitiva d'un lloc de cap de Servici de Contractació i Patrimoni. [2013/9878]  
De conformitat amb la Resolució de 10 d'octubre de 2013 del coordinador general de Recursos Humans de l'Ajuntament de Gandia, s'han aprovat les bases per a la provisió d'un lloc de cap de Servici de Contractació i Patrimoni, i s'ha convocat concurs, de conformitat amb les referides bases, per la qual cosa es procedix a publicar la present convocatòria i les bases en el Butlletí Oficial de la Província de València i en el Diari Oficial de la Comunitat Valenciana, i extracte de la convocatòria, en el Boletín Oficial del Estado.  
El termini de presentació de sol·licituds és de 20 dies hàbils comptats des de l'endemà de la publicació de l'extracte de la present convocatòria en el Boletín Oficial del Estado.  
  
Bases del concurs per a la provisió definitiva d'un lloc de cap de Servici de Contractació i Patrimoni de l'Ajuntament de Gandia  
Conforme el que preveu l'article 101 de la Llei 7/1985, de 2 d'abril, Reguladora de les Bases de Règim Local i els articles 100 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, es convoca concurs per a la provisió definitiva d'un lloc de treball de naturalesa funcionarial, sector administració general, grup A, subgrup A1, nivell 30 de complement de destí que s'indica en l'annex I d'estes bases (cap de Servici de Contractació i Patrimoni núm. 09/001 de la vigent relació de llocs de treball). El dit concurs es desenrotllarà d'acord amb les següents bases, que es publicaran en el Butlletí Oficial de la Província de València i Diari Oficial de la Comunitat Valenciana, així com extracte de la convocatòria en el Boletín Oficial del Estado.  
  
  
Bases   
  
Primera. Participants  
Els que concursen han d'estar en possessió dels requisits exigits en la relació de llocs de treball per al lloc que se sol·licita, i mantindre'ls durant tot el procés, fins al dia de la presa de possessió. Podran participar en el concurs per a la provisió del lloc sols els funcionaris de carrera del subgrup A1, sector administració general, de l'Ajuntament de Gandia, que posseïsquen la titulació de llicenciatura en Dret.  
  
El personal amb destí definitiu haurà d'haver estat un mínim d'un any en el seu lloc de treball, excepte en els supòsits assenyalats en els apartats a, b, c i d del número 3 de l'article 101 de la llei de la Generalitat anteriorment ressenyada.  
El personal en excedència voluntària per interés particular haurà d'haver estat un mínim de dos anys en tal situació, d'acord amb el que disposa l'apartat 1 de l'article 127 de la Llei de la Generalitat d'Ordenació i Gestió de la Funció Pública Valenciana.  
  
Segona. Presentació de sol·licituds   
Els que desitgen participar en el concurs per a la provisió del lloc hauran de sol·licitar-ho per mitjà d'instància que es dirigirà a la presidència de la corporació i es presentarà en el Registre General durant el termini de 20 dies hàbils comptats a partir del següent a la publicació de l'extracte de la convocatòria en el Boletín Oficial del Estado. Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives serà facilitat gratuïtament per l'Ajuntament (oficina d'informació i en la web ).   
Per a ser admesos i prendre part en el concurs, a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés durant el qual, en qualsevol moment, podran ser requerits els aspirants per a efectuar les comprovacions oportunes.   
A la sol·licitud de participació s'adjuntarà la documentació, degudament compulsada, justificativa dels mèrits que s'al·leguen. A fi de facilitar la gestió del procediment, la documentació que s'aporte haurà de presentar-se en el mateix orde en què s'esmenten els apartats del barem indicat en la base quarta.  
  
Tercera. Admissió d'aspirants  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos. La relació provisional d'aspirants admesos i exclosos serà publicada en el tauler d'anuncis de la casa consistorial. En el Butlletí Oficial de la Província de València es publicarà la relació provisional d'aspirants exclosos i ressenya de l'anunci de la relació provisional d'aspirants admesos inserida en el tauler d'anuncis de la casa consistorial.   
  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es faran públiques, en extracte, de la mateixa manera.   
En el supòsit de no presentar-se cap reclamació, les llistes provisionals esdevindran automàticament en definitives fent-se constar en la Resolució de l'Alcaldia.   
Els errors de fet podran esmenar-se en qualsevol moment, d'ofici o a petició de l'interessat.   
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos. En el cas que el nombre d'aspirants aconselle dur a terme notificacions individuals, s'optarà per esta via, i no es publicarà anunci, excepte en tauler d'anuncis i pàgina web, a fi de complir amb els principis de celeritat i economia en el procediment.  
Si en qualsevol moment del procés selectiu arribara a coneixement de la comissió de valoració que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.   
  
En el supòsit d'optar-se per notificacions individuals, l'anunci se substituirà per aquelles.  
  
Quarta: Barem de mèrits  
La valoració dels mèrits dels concursants es realitzarà d'acord amb el que s'establix en la present base:   
A) Antiguitat i grau: màxim 11 punts.   
Antiguitat:  
En este apartat es valorarà 0,05 punts per cada mes complet de servici actiu o servicis especials en les distintes administracions públiques en qualsevol grup o categoria professional, fins a un màxim de 9 punts.   
  
Grau:   
El grau personal consolidat pels aspirants es valorarà en la forma següent amb un màxim de 2 punts:  
a) Grau consolidat inferior al lloc sol·licitat: 1 punt.  
b) Grau consolidat igual al lloc sol·licitat: 2 punts.  
B) Formació genèrica: màxim 8 punts   
És este apartat es valoraran, d'una banda, els cursos de formació i perfeccionament cursats o impartits pel funcionari en centres públics de les administracions públiques, Inem, organitzacions sindicals o associacions de les administracions públiques amb major rellevància reconeguda en l'àmbit estatal i autonòmic sobre qualsevol matèria que no siga l'específica de contractes (FEMP i FVMP); i d'un altra, el coneixement del valencià.  
1. Cursos de formació cursats sobre qualsevol matèria: màxim 5 punts.  
Es valoraran els cursos de formació i perfeccionament cursats pel funcionari en centres públics de les administracions públiques, Inem, associacions sindicals o associacions de les administracions públiques amb major rellevància reconeguda en l'àmbit estatal i autonòmic (FEMP i FVMP), de duració igual o superior a 15 hores fins a un màxim de 5 punts, d'acord amb l'escala següent:  
De 200 o més hores, 3 punts per cada curs.   
De 100 o més hores, 2,00 punts per cada curs   
De 75 o més hores, 1,50 punts per cada curs.  
De 50 o més hores, 1,00 punts per cada curs.   
De 25 o més hores, 0,50 punts per cada curs.   
De 15 o més hores, 0,20 punts.  
2. Valencià: màxim 1 punt.   
Es valorarà el coneixement del valencià fins a un màxim d'1 punt, d'acord amb la possessió del corresponent certificat expedit o homologat per la Junta Qualificadora de Coneixements de València, d'acord amb l'escala següent:  
Oral: 0,10 punts.  
Grau Elemental: 0,40 punts.  
Grau Mitjà: 0,70 punts.  
Grau Superior: 1 punt.  
La valoració del coneixement del valencià a través dels al·ludits certificats s'efectuarà puntuant exclusivament el nivell més alt obtingut.  
  
3. Cursos de formació impartits sobre qualsevol matèria administrativa: màxim 2 punts.  
Únicament es valoraran els cursos que el funcionari haja impartit sobre qualsevol matèria en centres públics destinats a formar el personal de les administracions públiques, d'acord amb l'escala següent:  
  
De 20 o més hores impartides, 2 punts per cada curs.  
De 10 o més hores impartides, 1,50 punts per cada curs.  
De 5 o més hores impartides, 1 punt per cada curs.  
Estos cursos es valoraran per una sola vegada, no sent susceptibles de ser valorades successives edicions d'un mateix curs, llevat que s'aprove una nova norma que regula la matèria del curs, o si és el cas, siga modificada la que el regula.  
C) Activitats docents i publicacions: màxim 11 punts.  
En este apartat es valoraran els cursos impartits destinats al personal de les administracions públiques referits únicament a contractes administratius públics relacionats amb el lloc de treball i les publicacions dutes a terme per mitjà de llibres o articles d'opinió en editorials de tirada nacional o internacional en solitari o com a coautor sobre temes de contractació administrativa pública.  
1. Cursos de formació impartits sobre contractes: màxim 2 punts.  
  
De 25 o més hores, 2 punts per cada curs.  
De 10 o més hores, 1,50 punts per cada curs.  
De 5 o més hores 1 punt per cada curs.   
En el supòsit de cursos impartits, estos es valoraran per una sola vegada, no sent susceptibles de ser valorades successives edicions d'un mateix curs, llevat que s'aprove una nova norma que regula la matèria del curs, o si és el cas, siga modificada la que el regula.  
2. Publicacions: màxim 9 punts.  
Únicament es valoren les publicacions dutes a terme per mitjà de llibres o articles d'opinió en editorials de tirada nacional o internacional en solitari o com a coautor sobre temes de contractació administrativa pública, encara que es tracte de la mateixa publicació amb edicions diferents sempre que la nova edició s'elabore per la incorporació de modificacions legislatives importants. La publicació es valorarà segons el nombre de pàgines que apareguen en esta conforme al barem següent:  
  
Amb una extensió de més 150 pàgines: 3 punts per cada publicació/article, capítol o tema.   
Amb una extensió de més de 100 pàgines a 150 pàgines: 2,50 punts per cada publicació/article, capítol o tema.   
Amb una extensió de més de 50 a 100 pàgines: 1,50 punts per cada publicació/article, capítol o tema.   
Amb una extensió de 20 a 50 pàgines: 1 punt per cada publicació/article, capítol o tema.   
En el cas que la publicació estiga segregada en diversos articles, capítols o temes, es computaran els fulls de cada un d'ells conforme al barem anterior.  
D) Experiència: màxim 10 punts.   
Es valorarà l'experiència en l'exercici de llocs de treball del subgrup A1, en el servici de contractació i patrimoni de l'Ajuntament de Gandia a raó de 0,20 punts per mes.  
No es computaran les fraccions de mes inferiors a 15 dies, les superiors computaran com un mes sencer.  
La puntuació màxima possible a obtindre per tots els apartats serà de 40 punts.   
En cas d'empat s'adjudicarà el lloc al concursant que haja obtingut major puntuació en l'apartat de formació i publicacions; si la dita puntuació fora també igual, es considerarà l'obtinguda per antiguitat i grau; i finalment l'experiència. Si persistix l'empat, s'adjudicarà per sorteig.   
  
  
Quinta. Puntuació mínima  
Per a obtindre l'adjudicació del lloc és necessari aconseguir un mínim de 10 punts.   
  
Sexta. Valoració de mèrits  
Únicament es tindran en compte els mèrits al·legats i obtinguts, o en condicions d'obtindre'ls, abans de finalitzar el termini de presentació de sol·licituds per a participar en este concurs.   
Els mèrits es valoraran per una comissió de valoració, la composició de la qual s'indica en l'apartat segon de les presents bases.  
  
Sèptima. Adjudicació de destins  
Una vegada redactada per la comissió de valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a l'Alcaldia per a la seua aprovació i remissió al Diari Oficial de la Comunitat Valenciana per a la seua publicació, servint la dita publicació de notificació als interessats, sense perjuí de la notificació individual a cada aspirant, i se'ls atorgaran 10 dies perquè al·leguen el que consideren convenient.  
  
Octava. Resolució del concurs  
El present concurs serà resolt en un termini no superior a sis mesos, comptats des de l'endemà de la data de finalització del termini de presentació d'instàncies.  
  
Novena. Desistiment, renúncia  
1) Desistiment: els concursants podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.  
2) Renúncia: no produirà cap efecte la renúncia del destí adjudicat en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren un altre destí per resolució d'una altra convocatòria concurrent, tant de concurs com de lliure designació, i en este cas podran optar per un dels destins adjudicats, per mitjà d'un escrit dirigit a l'Alcaldia de Gandia dins del termini possessori, entenent que renuncia també a l'altre lloc convocat, per la qual cosa es designarà el següent candidat per orde de puntuació.  
A estos efectes, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
  
Deu. Cessament i presa de possessió  
En la resolució del concurs s'indicarà allò que corresponga en relació amb els cessaments i preses de possessió de llocs de treball que hagen de formalitzar-se com a conseqüència d'aquell.  
  
Onze. Comissió de valoració  
Respecte a la comissió de valoració del present concurs, caldrà ajustar-se al que preveu l'article 100.4, en relació amb l'article 57 de la Llei 10/2010, de 9 de juliol, de la Generalitat, ressenyada anteriorment i estarà composta pels membres següents:  
Titulars  
President: un funcionari, del subgrup A1, designat per l'Alcaldia.  
  
Secretari: el de la corporació o funcionari en qui delegue.  
Vocals:  
- Dos vocals designats per l'Alcaldia a proposta de cada una de les dos centrals sindicals més representatives en l'Ajuntament de Gandia, un per cada una d'elles.  
- Tres tècnics o experts designats per l'Alcaldia.  
La designació dels titulars inclourà també la dels seus respectius suplents.  
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini de 20 dies següents al de la recepció de la sol·licitud.  
La comissió de valoració podrà sol·licitar de l'Alcaldia la designació d'experts que, en qualitat d'assessors, actuaran amb veu però sense vot.  
El funcionament de la comissió de valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret número 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
  
Dotze  
La resolució d'aprovació de les presents bases posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà de la seua publicació en el Diari Oficial de la Comunitat Valenciana o Butlletí Oficial de la Província de València. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució en el Diari Oficial de la Comunitat Valenciana o Butlletí Oficial de la Província de València.  
  
  
ANNEX I   
  
- Lloc: cap de Servici de Contractació i Patrimoni   
- Número 09/001 de la vigent relació de llocs de treball  
- Localitat: Gandia  
- Grup: A, subgrup A1  
- Nivell complement destí: 30  
€ Sector: administració general  
- Funcions: direcció, coordinació i supervisió en els termes que preveu la relació de llocs de treball  
- Dedicació: especial  
- Complement específic anual: 28078,44 euros  
- Provisió: concurs  
- Requisit: llicenciatura en Dret  
  
Gandia, 11 d'octubre de 2013.- El secretari general del Ple (R Conselleria de Presidència 13.12.2012, DOCV 26.12.2012: Lorenzo Pérez Sarrión.